             Родителите на децата от ДГ №9 „Приказка” имат следните права:
         Периодично и своевременно да получават информация за успеха и развитието на децата им в образователния процес, за спазването на правилата в детската градина и за приобщаването им към общността.

         Да се срещат с ръководството на детската градина, с учителите на групите и с другите педагогически специалисти в определеното приемно време или в друго удобно за двете страни време;

         Да се запознаят със Стратегията и  Програмната система в детската градина.

         Да присъстват и при желание от тяхна страна да бъдат изслушвани, когато се решават въпроси, които засягат права и интереси на детето.

        Най-малко веднъж годишно да получават информация, подкрепа и консултиране в детската градина по въпроси, свързани с образованието и с личностното развитие на децата им.

        Да избират и да бъдат избирани в обществения съвет на детската градина.

        Да изразяват мнение и да правят предложения за развитие на детската градина.
       Родителите на децата от ДГ №9 „Приказка” имат следните задължения :

         Да осигуряват редовното присъствие на детето в задължителното предучилищно образование, като уведомяват своевременно детската градина  в случаите на отсъствие на детето .

        Редовно да се осведомяват за своите деца относно приобщаването им в детската градина, успеха и развитието им в образователния процес .

        Да спазват Правилника за дейността на детската градина и да съдействат за спазването му от страна на детето .

        Да участват в процеса на изграждане на навици за самоподготовка като част от изграждането на умения за учене през целия живот.

        Да участват в родителските срещи.

        Да се явяват в образователната институция след покана от учител, директор или друг педагогически специалист в подходящо за двете страни време.
        Всеки родител на децата посещаващи Детска градина №9 „Приказка” зачита правата и проявява почит и уважение  към свички работещи в образователната институция .
